Do Re Mi (filem)

Do Re Mi merupakan sebuah filem komedi Melayu yang diterbitkan oleh Studio Filem Merdeka di Malaysia pada tahun 1966. Filem ini ditayangkan dalam bentuk filem hitam putih tanpa warna.

Sinopsis
Do Re Mi mengisahkan tentang tiga orang sahabat iaitu Masdo atau Do (P. Ramlee), Amore atau Re (A. R. Tompel) dan Minami atau Mi (Ibrahim Din) yang menghadapi pergelutan dalam mencari pekerjaan dan juga rumah tangga. Do, seorang yang tidak mempedulikan hal rumahtangga dan banyak berhutang, telah menipu mertuanya untuk mendapatkan wang. Do dan isterinya kemudian berpisah akibat tidak sehaluan. Do mengembara ke kota untuk memulakan hidup baru. Re pula mempunyai seorang isteri yang bekerja di kelab malam, sementara dia sendiri menguruskan hal rumahtangga. Akibat kecuaian Re yang menyebabkan wang isterinya dicuri, dia dihalau keluar dari rumah dan membawa diri mencari kerja di kota. Mi, seorang bujang yang meminati gadis yang tinggal berhadapan rumahnya, iaitu Milah (Wan Chik Daud), sering bertuah kerana gadis tersebut sudi meminjamkan wang kepadanya yang tidak bekerja. Ketika Mi keluar mencari pekerjaan, dia telah menolong mengejar pencuri yang merampas beg tangan seorang wanita. Do dan Re yang sedang mencari kerja di pejabat buruh mendengar jeritan wanita tersebut, lalu mengejar Mi yang sedang berlari, kerana menyangka dia adalah pencuri itu. Maka semenjak itu, mereka bertiga berkawan rapat dan berlaku pelbagai perkara lucu.  Pelbagai cabaran tiga sahabat dalam mencari ikhtiar hidup dan mengharungi liku-liku kehidupan demi sesuap nasi.

Pelakon

Pelakon utama
 P. Ramlee sebagai Do (Masdo)
 AR Tompel sebagai Re (Amore)
 Ibrahim Din sebagai Mi (Minami)
 Rohaya Rahman sebagai Minah
 Noran Nordin sebagai Midah
 Wan Chik Daud sebagai Milah

Pelakon pembantu
 Mahmud Jun sebagai  Bapak Minah (Bapa Mertua Do)
 Minah Hashim sebagai Ibu Minah (Ibu Mertua Do)
 Sharif Babu sebagai Chetty
 Usman Eot sebagai Apek
 Bakar M sebagai Pakcik Sewa Rumah
 Idris Hashim sebagai Orang Kaya
 A. K. Jailani sebagai Ahli Mesyuarat Tingkap
 Ahmad Dadida sebagai Bapa Milah (Jebon)

Pelakon tambahan
 Noor K.K sebagai Tok Bilal
 Raden Sudiro sebagai Pemilik Buloh Inn
 Karim Latiff sebagai Pelanggan Buloh Inn
 Yusof Bujang sebagai Penyamun Long Ranger

Penampilan khas
 Saloma sebagai Penyanyi Buloh Inn

Sekuel
 Nasib  Do Re Mi
 Laksamana Do Re Mi

Lagu
 Rantai Terlepas nyanyian Tan Sri P Ramlee
 Do Re Mi nyanyian Tan Sri P Ramlee, A R Tompel & Ibrahim Din
 Bossanova nyanyian Puan Sri Saloma
 Gitar Berbunyi nyanyian Puan Sri Saloma
 Bintang Malam nyanyian Puan Sri Saloma
 Hai Obat nyanyian Tan Sri P Ramlee, A R Tompel & Ibrahim Din

Rujukan

Pautan luar
 Do Re Mi (1962) - IMDb

Do Re Mi
Do Re Mi